sukhrobnurali/uzbek-legal-corpus huggingface dataset:
FARGʻONA DAVLAT DORILFUNUNINI TASHKIL ETISH HAQIDA
(resolution, 2025-12-16)

Yuqori malakali mutaxassislar tayyorlashni takomillashtirish va Fargʻona vodiysining iqtisodiy va ijtimoiy muammolarini hal etish uchun ilmiy tadqiqotlarni rivojlantirish maqsadida Vazirlar Mahkamasi qaror qiladi: 1. 1991-yil 1-martdan boshlab OʻzSSJ Xalq taʼlimi vazirligining Fargʻona davlat pedagogika instituti negizida OʻzSSJ Oliy va oʻrta maxsus taʼlim vazirligining Fargʻona davlat dorilfununi tashkil etilsin. 2. Mazkur dorilfununni tashkil etish uchun OʻzSSJ Xalq taʼlimi vazirligi bir oy muddat ichida uz balansidan sobiq Fargʻona davlat pedagogika institutining bino va inshootlarini OʻzSSJ Oliy va oʻrta maxsus taʼlim vazirligi balansiga belgilangan tartibda oʻtkazsin. 3. OʻzSSJ Oliy va oʻrta maxsus taʼlim vazirligi 3 oy muddat ichida dorilfunun haqidagi Nizomni, uning tuzilishini, yagona oʻquv planini ishlab chiqsin va tasdiqlansin hamda mutaxassisliklar roʻyxatini aniqlasin. 4. OʻzSSJ Iqtisodiyot qoʻmitasi, OʻzSSJ Moliya vazirligi mutaxassislar tayyorlash planiga va budjetga tegishli oʻzgartishlar kiritsinlar.
ALIShER NAVOIYNING 550 YILLIGINI NIShONLASh TOʻGʻRISIDA
(decree, 2020-09-28)

Buyuk shoir, mutafakkir, davlat va jamoat arbobi Alisher Navoiy tavalludining 550 yilligi nishonlanishi munosabati bilan mehnatkashlar va jamoalarning takliflarini inobatga olib: — 1991-yil Oʻzbekiston Sovet Sotsialistik Respublikasida Alisher Navoiy yili deb eʼlon qilinsin; — yubiley tantanalari shu yilning sentyabr oyida oʻtkazilsin.
SSSR DAVLAT BANKINING 1961 YIL NAMUNASIDAGI 50 VA 100 SOʻMLIK PULLARNI ALMAShTIRISh MUDDATINI UZAYTIRISh TOʻGʻRISIDA
(decree, 2020-09-28)

1. Fuqarolarning SSSR Vazirlar Kabinetining 1991-yil 22-yanvarida qabul qilingan qarorining amal qilish muddatini uzaytirish masalalari yuzasidan koʻp sonli murojaatlarini inobatga olib, mintaqa va respublikadagi pul muomalasining oʻziga xos jihatlarini nazarda tutib, Ittifoq organlari bilan kelishgan holda SSSR Davlat bankining 1961-yil namunasidagi 50 va 100 soʻmlik pullarni almashtirish quyidagi muhlatgacha choʻzilsin: — barcha davlat, kooperativ, jamoat korxonalari va tashkilotlari uchun 1991-yil 24-yanvar soat 13.00 ga qadar; — fuqarolar uchun 1-fevralga qadar; — shunga muvofiq komissiyalarning ishlash muddati 1991-yil 10-fevraliga qadar uzaytirilsin. 2. Farmonning bajarilishini nazorat qilish respublika komissiyasi zimmasiga yuklatilsin.
V.I. LENIN NOMIDAGI TOSHKENT DAVLAT DORILFUNUNI HUZURIDA SHARQSHUNOSLIK INSTITUTINI TASHKIL ETISH TOʻGʻRISIDA
(resolution, 2025-12-16)

Jumhuriyatimizning Janubi Sharq va Tinch okean mintaqalaridagi mamlakatlar bilan xalqaro, siyosiy, iqtisodiy va madaniy munosabatlarida ijobiy oʻzgarishlar yuz berayotgani tufayli savdoni, fan, sanʼat sohalarida oʻzaro ayirboshlashni kengaytirish, turizmni rivojlantirish zarurati paydo boʻldi. Milliy ongning oʻsishi, omma ijodiy faolligining koʻtarilishi Sharq xalqlarining tarix va madaniyat yodgorliklarini yanada chuqurroq oʻrganish va tadqiq qilish hamda arab yozuvidagi boy qoʻlyozmalar xazinasini oʻqib chiqish masalalarini oldinga surmoqda, oʻrta maktablarda sharq tillarini oʻqitishni yaxshilash, arab yozuvidagi klassik oʻzbek tilini oʻrganish ehtiyojlari yuzaga kelmoqda. Vazirlar Mahkamasi qaror qiladi: 2. OʻzSSJ Oliy va oʻrta maxsus taʼlim vazirligi bir oy muddat ichida institut toʻgʻrisidagi Nizomni, uning tuzilishini, yagona mufassal oʻquv rejasini ishlab chiqsin va tasdiqlasin, mutaxassisliklar roʻyxatini belgilab olsin, yapon, xitoy, koreys va turk tillari boʻyicha mutaxassislar tayyorlashni kengaytirishga alohida eʼtibor berilsin. 3. OʻzSSJ Moliya vazirligi yangi tashkil etilayotgan institutni mablagʻ bilan taʼminlash masalalarini koʻrib chiqsin va hal qilsin. 4. OʻzSSJ Iqtisodiyot qoʻmitasi, OʻzSSJ Davlat moddiy-texnika taʼminoti qoʻmitasi, OʻzSSJ Oliy va oʻrta maxsus taʼlim vazirligi yillik rejalarda Sharqshunoslik institutining oʻquv moddiy negizini rivojlantirishni va 1991-yilning sentabridan boshlab moddiy-texnika resurslarini belgilangan tartibda ajratishni nazarda tutsinlar.
OʻZBEKISTON SSJ VAZIRLAR MAHKAMASI HUZURIDA ILMIY, MUHANDIS VA BOShQARUV KADRLARINI TAYYoRLASh IShLARINI MUVOFIQLAShTIRUVChI KOMISSIYA TAShKIL ETISh TOʻGʻRISIDA
(resolution, 1991-05-27)

Vazirlar Mahkamasi qaror qiladi: 1. Oʻzbekiston SSJ Vazirlar Mahkamasi huzurida ilmiy, muhandis va boshqaruv kadrlarini tayyorlash ishlarini muvofiqlashtiruvchi Komissiya (bundan keyin Komissiya deb ataladi) ilova qilinayotgan tarkibga muvofiq tuzilsin. Komissiya ishini nazorat qilish Vazirlar Mahkamasi Raisining oʻrinbosari oʻrtoq E. S. Samandarovga yuklatilsin. Komissiyaning ishchi apparati (Komissiyaning kotibiyati) 5 kishidan iborat qilib belgilansin, rahbarning (Komissiya masʼul kotibining) oylik maoshi Vazirlar Mahkamasi sektor mudirining maoshi darajasida, xodimlarning maoshi katta ekspertlar va inspektorning maoshi darajasida belgilansin. OʻzSSJ Moliya vazirligi ishchi apparati uchun mehnatga haq toʻlash fondini hisob-kitoblarga muvofiq belgilasin. 2. OʻzSSJ Fanlar akademiyasi, OʻzSSJ Oliy va oʻrta maxsus taʼlim vazirligi, OʻzSSJ Xalq taʼlimi vazirligi, OʻzSSJ Sogʻliqni saqlash vazirligi, VASXNIL Oʻrta Osiyo boʻlimi, oʻquv yurtlariga ega boʻlgan boshqa vazirliklar, idoralar, Qoraqalpogʻiston MSSJ Vazirlar Kengashi, viloyat ijroiya qoʻmitalari va Toshkent shahar ijroiya qoʻmitasi Komissiyaning strukturaviy boʻlinmalarini tuzsinlar, uning ishchi organi vazifalarini boshqaruv apparatining tegishli boʻlinmalariga yuklasinlar. 3. Ikki hafta muddat ichida Komissiya toʻgʻrisidagi Nizom tasdiqlashga kiritilsin. 4. Quyidagilar oʻz kuchini yoʻqotgan deb hisoblansin: Oʻzbekiston SSR Ministrlar Sovetiiing 1990-yil 13-martdagi 134-son qarori; Oʻzbekiston SSR Ministrlar Sovetining 1990-yil 10-maydagi 205-son qarori.
KOLXOZChILAR, SOVXOZLARNING IShChILARI VA QIShLOQ JOYLARIDA YaShOVChI BOShQA FUQAROLARNING ShAXSIY YORDAMChI XOʻJALIKLARINI YaNADA RIVOJLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2020-09-28)

Qishloqda ijtimoiy muammolarni hal etishni jadallashtirish, aholiga amaliy yordam berish hamda dehqonchilik va chorvachilik mahsulotlari yetishtirish hajmini koʻpaytirish maqsadida quyidagilarni amalga oshirishni zarur deb hisoblayman: 1. Qoraqalpogʻiston MSSR Vazirlar Kengashi, xalq deputatlari viloyat Sovetlari ijroiya qoʻmitalari, nohiya ijroiya qoʻmitalari, posyolka, qishloq va ovul Sovetlari, Oʻzbekiston SSR Qishloq xoʻjaligi vazirligi: har bir xoʻjalik posyolka, qishloq, nohiya va viloyatda yangi tomorqa uchastkalariga yoki mavjud tomorqa uchastkalarini kengaytirishga muhtoj boʻlganlarni aniqlasin; paxtazorlar qisqartirilishini nazarda tutib, 1991-yilda jamoa xoʻjaliklarining aʼzolari, davlat xoʻjaliklarining ishchilari va qishloqda yashovchi boshqa fuqarolarning tomorqa maydonlariga ehtiyojini qondirish uchun 108,5 ming yer jumladan Qoraqalpogʻiston MSSRda 16,0 ming gektar, Andijon viloyatida 8,7 ming gektar, Buxoro viloyatida 12,6 ming gektar, Jizzax viloyatida 3,1 ming gektar, Qashqadaryo viloyatida 9,8 ming gektar, Namangan viloyatida 7,6 ming gektar, Samarqand viloyatida 7,7 ming gektar, Surxondaryo viloyatida 13,0 ming gektar, Sirdaryo viloyatida 3,9 ming gektar, Toshkent viloyatida 8,2 ming gektar, Fargʻona viloyatida 14,6 ming gektar, Xorazm viloyatida 3,3 ming gektar yer ajratilsin. Xalq deputatlari nohiya, posyolka, qishloq va ovul Sovetlari, jamoa xoʻjaliklari va davlat xoʻjaliklari rahbarlari 1991-yilning sentyabriga qadar ajratib beriladigan tomorqa uchastkalari rasmiylashtirilishini taʼminlasinlar. 2. Qoraqalpogʻiston MSSR Vazirlar Kengashi, viloyat, nohiya, qishloq va ovul Sovetlari: 1989-1990-yillarda ajratib berilgan barcha tomorqa yerlarini qayta roʻyxatga olsin, foydalanilmayotgan uchastkalarni tortib olib, muhtoj oilalarga bersin; uy-joylar ijtimoiy-madaniy inshootlar va muhandislik yer osti inshootlari joylashtirilishini hisobga olib, bosh rejalar va namunali loyihalarga qatʼiyan muvofiq tarzda qurilsin. 3. Shaxsiy yordamchi xoʻjaliklari egalari uyushmasi (oʻrtoq S.N. Usmonov) aholiga yer uchastkalari ajratishga oid qarorlarni qabul qilish va roʻyobga chiqarishda ijtimoiy adolatga rioya etilishini qatʼiy nazorat ostiga olsin. 4. Ushbu Farmon bajarilishini nazorat qilish Vazirlar Mahkamasi Raisining birinchi oʻrinbosari oʻrtoq I.H. Joʻrabekov zimmasiga yuklansin.
QURILIShDA DAVLAT QABULINI BEKOR QILISh TOʻGʻRISIDA
(resolution, 2021-02-22)

Vazirlar Mahkamasi taʼkidlaydiki, qurilishda va binokorlik materiallari sanoatida Davlat qabulini joriy etish toʻgʻrisida SSJ Ittifoqi va Jumhuriyat rahbar tashkilotlari qabul qilgan qarorlar kutilgan samarani bermadi hamda ishga tushiriladigan uy-joylar va ijtimoiy-madaniy, maishiy obyektlar sifatiga sezilarli taʼsir koʻrsatmadi. Davlat qabulining joriy qilinishi foydalanishga qabul qilingan uy-joylarga koʻchib kirish muddatlarini ham qisqartirmadi. Jumhuriyatda qurilish sifati ustidan yagona davlat nazorati sistemasini tashkil etish maqsadida Vazirlar Mahkamasi qaror qiladi: 1. Oʻzbekiston SSJ Oliy Kengashi qurilish, arxitektura, uy-joy kommunal xoʻjaligi va obodonlashtirish qoʻmitasining xulosasini hisobga olib, Oʻzbekiston SSJ xalq deputatlari guruhining Oʻzbekiston SSJdagi qurilishlarda davlat qabulini tugatish toʻgʻrisidagi taklifi qabul qilinsin. Oʻzbekiston SSJ Davlat qurilish nazorati, Davlat qurilish ishlari qoʻmitasi, Qoraqalpogʻiston MSSJ organlari va xalq deputatlari mahalliy Sovetlarining tegishli boshqaruv organlari amalga oshirgan qurilishda sifatni nazorat qilishning ilgari mavjud boʻlgan tartibi tiklansin. 2. Oʻzbekiston SSJning qurilish vazirliklari va idoralari, jumhuriyat hududida joylashgan boshqa pudrat tashkilotlari oʻzlariga davlat korxonasi huquqi berilganligini hisobga olib, qurilish ishlab chiqarishining barcha texnologik darajalaridagi qurilish-montaj ishlarida yuksak sifatni taʼminlovchi barcha zarur, shu jumladan, iqtisodiy chora-tadbirlarni koʻrsinlar, OʻzSSJ Davlat qurilish ishlari qoʻmitasi esa Davlat qurilish nazoratining joylardagi xoʻjalik hisobidagi organlari faoliyati ustidan nazoratni kuchaytirsin. Ularning ishi aniq va muntazam muvofiqlashtirib borilsin. 3. Qoraqalpogʻiston MSSJ Vazirlar Kengashi, viloyat ijroiya qoʻmitalari, Toshkent shahar ijroiya qoʻmitasi, OʻzSSJ Davlat qurilish ishlari qoʻmitasi, OʻzSSJ Davlat moddiy-texnika taʼminoti qoʻmitasi Davlat qurilish nazoratining mahalliy organlarini yuqori malakali mutaxassislar bilan toʻldirsinlar va ularning moddiy bazasini mustahkamlasinlar. Ushbu organlarni zarur nazorat asboblari va apparatlar bilan jihozlash masalalarini hal qilsinlar. Tugatilgan davlat qabuli organlari xodimlarini ishga joylashtirish masalalari belgilangan tartibda hal qilinsin. 4. SSJI Davlat standartlar qoʻmitasining Oʻzbekiston jumhuriyat boshqarmasi SSJI Davlat standartlar qoʻmitasining 1990-yil 26-dekabrdagi koʻrsatmasiga muvofiq 1990-yil 30-dekabrdagi buyrugʻi bilan sanoatda Davlat qabuli organlarini tugatganligi maʼlumot uchun qabul qilinsin. 5. Quyidagilar oʻz kuchini yoʻqotgan deb hisoblansin: SSSR Ministrlar Sovetining “Sanoatda va qurilishda Davlat qabulini qoʻshimcha joriy qilish toʻgʻrisida” 1988-yil 14-iyuldagi 858-son qarori yuzasidan Oʻzbekiston SSR Ministrlar Sovetining 1988-yil 24-oktabrdagi 385-son qarori; Oʻzbekiston SSR Ministrlar Sovetining 1987-yil 30-sentabrdagi 474-son farmoyishi; Oʻzbekiston SSR Ministrlar Sovetining 1987-yil 29-oktabrdagi 526-son farmoyishi.
KOLXOZLAR, SOVXOZLAR VA BOShQA DAVLAT QIShLOQ XOʻJALIGI KORXONALARINING MOL-MULKINI DAVLAT MAJBURIY SUGʻURTASI BOʻYIChA TOʻLOVLAR STAVKALARINING MIQDORLARI VA TOʻLASh MUDDATLARI TOʻGʻRISIDA
(resolution, 1993-12-23)

SSJI Vazirlar Mahkamasining “Qishloq xoʻjaligi mahsulotlariga yangi davlat xarid narxlarini joriy qilish toʻgʻrisida” 1990-yil 9-avgustdagi 792-son qarorining 8-punktiga muvofiq Vazirlar Mahkamasi qaror qiladi: 1. 1991-yil 1-yanvardan boshlab OʻzSSJ Qishloq xoʻjaligi vazirligi, VASXNIL Oʻrta Osiyo boʻlimi va OʻzSSJ Davlat suv xoʻjaligi qurilishi qoʻmitasiga qarashli kolxozlar, sovxozlar va boshqa davlat qishloq xoʻjaligi korxonalarining mol-mulkini davlat majburiy sugʻurtasi boʻyicha toʻlovlarning SSJI Moliya vazirligi bilan kelishilgan stavkalari quyidagi miqdorlarda tasdiqlansin: a) keyingi 5 yildagi oʻrtacha hosildorlikdan xamda kolxoz, sovxoz va boshqa qishloq xoʻjaligi korxonasida joriy yilda ekinlar bilan band boʻlgan maydonlar hisobiga joriy qilinadigan davlat xarid narxlaridan kelib chiqqan holda hosilning toʻliq qiymatiga nisbatan hisoblab chiqarilgan protsentlar hisobida qishloq xoʻjaligi ekinlari hosilini sugʻurta qilish boʻyicha: b) qishloq xoʻjaligi hayvonlari, uy parrandalari quyonlar, moʻynali hayvonlar, asalari uyalarini, mazkur yilning 1-yanvarigacha boʻlgan amortizatsiyani hisobga olib, ularning ish hayvonlarining toʻliq balans (inventar) qiymatlariga nisbatan protsentlar hisobida sugʻurta qilish boʻyicha: v) binolar, inshootlar va boshqa mol-mulkni, amortizatsiyani hisobga olgan holda, toʻliq balans (inventar) qiymatiga nisbatan protsentlar hisobida sugʻurta qilish boʻyicha, mahsulotlar, xomashyo va materiallarni esa mazkur yilning 1-yanvarigacha boʻlgan toʻliq balans (inventar) qiymatiga nisbatan sugʻurta qilish boʻyicha: 2. Davlat majburiy sugʻurtasi boʻyicha toʻlovlar quyidagi miqdorlari va muddatlari belgilansin: 3. Oʻzbekiston SSR Ministrlar Sovetining “Kolxozlar, sovxozlar va boshqa davlat qishloq xoʻjaligi korxonalarining mol-mulkini davlat majburiy sugʻurtasi boʻyicha toʻlovlar stavkalarining miqdorlari va toʻlash muddatlari toʻgʻrisida” 1983-yil 16-dekabrdagi 722-son qarori oʻz kuchini yoʻqotgan deb hisoblansin.
DAVLAT BOJI TOʻGʻRISIDA
(decree, 2020-09-28)

Oʻzbekiston Respublikasi hakamlik sudlari haqida qonun qabul qilingunga qadar quyidagilar belgilab qoʻyilsin: 1. Oʻzbekiston Respublikasi hakamlik sudlarida koʻrib chiqiladigan ishlar boʻyicha Davlat boji Oʻzbekiston Respublikasining respublika budjeti daromadi hisobiga toʻlanadi yoki undirib olinadi. 2. Oʻzbekiston Respublikasi Oliy hakamlik sudi ushbu Farmonni mustaqil respublikalar (davlat) ning tegishli hakamlik organlariga maʼlum qilsin. 3. Ushbu Farmon 1991-yil 1-noyabrdan boshlab kuchga kiradi.
“OʻZBEKISTON RESPUBLIKASINING DAVLAT MUSTAQILLIGI ASOSLARI TOʻGʻRISIDA”GI OʻZBEKISTON RESPUBLIKASINING QONUNIGA KONSTITUTSIYAVIY MAQOM BERISh HAQIDA
(constitution, 1991-09-30)

Oʻzbekiston Respublikasi Oliy Kengashi qaror qiladi: 1. “Oʻzbekiston Respublikasining Davlat mustaqilligi asoslari toʻgʻrisida” 1991-yil 31-avgustda qabul qilingan Oʻzbekiston Respublikasining Qonuniga konstitutsiyaviy maqom berilsin. 2. Oʻzbekiston Respublikasining amaldagi Konstitutsiyasi moddalari “Oʻzbekiston Respublikasi Davlat mustaqilligi asoslari toʻgʻrisida”gi Qonunining qoidalariga zid kelgan hollarda mazkur Qonunga amal qilinsin. 3. Konstitutsiya komissiyasi tayyorlanayotgan Respublika Konstitutsiyasining loyihasini ishlab chiqish chogʻida “Oʻzbekiston Respublikasining Davlat mustaqilligi asoslari toʻgʻrisida”gi Qonunning qoidalariga amal qilsin.
SURXONDARYo VILOYATI TARKIBIDA UZUN RAYONINI TAShKIL ETISh TOʻGʻRISIDA
(decree, 1991-03-29)

Xalq deputatlari Surxondaryo viloyat Kengashi rayosatining Surxondaryo viloyati tarkibida maʼmuriy markazi Uzun aholi punktida boʻlgan Uzun rayonini tashkil etish, uning tarkibiga Bobotogʻ, Jonchek, Lenin nomli, Telpakchinor, Uzun qishloqlarini hamda Sariosiyo rayonidagi “Xandiza” sovxozi yerlaridan foydalaniladigan chegaralardagi Sangardak qishlogʻi hududining bir qismini kiritish toʻgʻrisidagi iltimosi qondirilsin. Sariosiyo rayonining maʼmuriy markazi Uzun aholi punktidan Sariosiyo shahar posyolkasiga koʻchirilsin.